CELEX: 62010CN0629
Language: fi
Date: 2010-12-24 00:00:00
Title: Asia C-629/10: Ennakkoratkaisupyyntö, jonka High Court of Justice (England & Wales), Queen's Bench Division (Administrative Court) on esittänyt 24.12.2010 — TUI Travel plc, British Airways plc, easyJet Airline Co. Ltd, International Air Transport Association ja The Queen v. Civil Aviation Authority

19.3.2011   
            
            
               FI
            
            
               Euroopan unionin virallinen lehti
            
            
               C 89/10
            
         Ennakkoratkaisupyyntö, jonka High Court of Justice (England & Wales), Queen's Bench Division (Administrative Court) on esittänyt 24.12.2010 — TUI Travel plc, British Airways plc, easyJet Airline Co. Ltd, International Air Transport Association ja The Queen v. Civil Aviation Authority
   (Asia C-629/10)
   2011/C 89/18
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   High Court of Justice (England & Wales), Queen's Bench Division (Administrative Court)
   
      Pääasian asianosaiset
   
   
      Kantajat: TUI Travel plc, British Airways plc, easyJet Airline Co. Ltd ja International Air Transport Association
   
      Vastaaja: Civil Aviation Authority
   
      Ennakkoratkaisukysymykset
   
   
               1)
            
            
               Onko asetuksen (EY) N:o 261/2004 (1) 5–7 artiklaa tulkittava niin, että niiden perusteella 7 artiklassa säädettyä korvausta on maksettava matkustajille, joiden lennot ovat viivästyneet 6 artiklassa tarkoitetulla tavalla, ja jos on, niin missä olosuhteissa?
            
         
               2)
            
            
               Jos ensimmäiseen kysymykseen vastataan kieltävästi, ovatko asetuksen (EY) N:o 261/2004 5–7 artikla joko kokonaan tai osittain pätemättömiä yhdenvertaisen kohtelun periaatteen loukkaamisen vuoksi?
            
         
               3)
            
            
               Jos ensimmäiseen kysymykseen vastataan myöntävästi, ovatko asetuksen (EY) N:o 261/2004 5–7 artikla kokonaan tai osittain pätemättömiä sen vuoksi, että a) ne ovat ristiriidassa Montrealin yleissopimuksen vuoksi, että b) niillä loukataan suhteellisuusperiaatetta ja/tai että c) niillä loukataan oikeusvarmuuden periaatetta?
            
         
               4)
            
            
               Jos ensimmäiseen kysymykseen vastataan myöntävästi ja kolmanteen kysymykseen kieltävästi, onko unionin tuomioistuimen tässä asiassa antaman ratkaisun vaikutuksia rajoitettava ajallisesti?
            
         
               5)
            
            
               Jos ensimmäiseen kysymykseen vastataan kieltävästi, onko asiassa Sturgeon annetulle tuomiolle annettava mitään vaikutuksia sen antamispäivän eli 19.11.2009 ja sen päivän välillä, jona unionin tuomioistuin ratkaisee nyt esillä olevan asian?
            
         
      (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (ETA:n kannalta merkityksellinen teksti) — Komission lausuma (EUVL L 46, s. 1).